b'\n_START_ARTICLE_\nZa\xc4\x8dimbna pot\n_START_PARAGRAPH_\nMorska pot v Indijo iz Evrope okoli Afrike na indijsko podcelino in za\xc4\x8dimbnih otokov Indokine (Moluki), zato se imenuje tudi Za\xc4\x8dimbna pot. Vzpostavljena je bila v 16. stoletju, ko so jo v poznem 15. in za\xc4\x8detku 16. stoletja odkrili portugalski raziskovalci. Bila je ena zadnjih trgovskih poti, zlasti v pomorski trgovini Indijskega oceana, Rde\xc4\x8dega morja in Mediterana na eni strani in karavanskih poti skozi Azijo na drugi strani, ki niso bile pod nadzorom islamskih vladarjev. Razvoj te morske poti je odprl \xc5\xa1e nekaj kr\xc5\xa1\xc4\x8danskim dr\xc5\xbeavam Evrope mo\xc5\xbenost neposrednega trgovanja z Azijo in doseganje visokih dobi\xc4\x8dkov ter kolonialno ekspanzijo Evrope v naslednjih stoletjih._NEWLINE_Projekt je zasnoval \xc5\xbee Juan II. Portugalski kot ukrep za zmanj\xc5\xa1anje stro\xc5\xa1kov trgovanja z Azijo, v poskusu, da monopolizira trgovino za\xc4\x8dimb. Projekt v \xc4\x8dasu njegovega vladanja ni uspel, dokon\xc4\x8dal ga je njegov naslednik Manuel I., ko je imenoval Vasco da Gama za vodjo ekspedicije. Dne 8. julija 1497 se je ekspedicija kon\xc4\x8dala z dobro novico o odkritju, dve leti po izplutju ladje Berrio iz izliva reke Tajo.\n_START_SECTION_\nPotek\n_START_PARAGRAPH_\nPot je sprva vodila iz Lizbone do Rta dobrega upanja na vzhodu Afrike in Arabskega morja do Goe, Calicut in Kochi na obali Malabar v zahodni Indiji. Od tam ob obalah Indije in Cejlona okoli Bengalskega zaliva skozi Mela\xc5\xa1ki preliv, na Sundsko in Bandsko morje do za\xc4\x8dimbnih otokov, zlasti Ambon, Ternate in Tidore\n_START_SECTION_\nTrgovsko blago\n_START_PARAGRAPH_\nNa novih trgovinskih poteh so preva\xc5\xbeali za\xc4\x8dimbe, kot so poper, klin\xc4\x8dki, mu\xc5\xa1katni ore\xc5\xa1\xc4\x8dek in cimet, ki so imele v Evropi v srednjem veku in zgodnjem modernem obdobju veliko vrednost, saj so bile nujno potrebne, ne samo za za\xc4\x8dinjanje hrane, temve\xc4\x8d tudi kot konzervansi in podlaga za zdravila. Drugi proizvodi so bili mira in kadilo.\n_START_SECTION_\nIskanje poti\n_START_PARAGRAPH_\nLeta 1291 sta brata Vivaldi iz Genove v posku\xc5\xa1ala najti morsko pot do Indije . Uspe\xc5\xa1ni so bili 200 let kasneje, ko je na pobudo portugalskega princa Henrika Navigatorja, Vasco da Gama leta 1498 zaklju\xc4\x8dil s potovanjem in to pot odkril. Portugalci so v trgovanju zamenjali bene\xc5\xa1ke, indijska, perzijske, arabske in tur\xc5\xa1ke trgovce. Skupaj z visokimi tarifami, ki so jih uvedli v Otomanskem cesarstvu, so imeli ti posredniki za\xc4\x8dimb v Evropi izredno visoke cene. Ukinjanje trgovskega monopola Bene\xc4\x8danov, Turkov in Arabcev v trgovini z za\xc4\x8dimbami, so te v Evropi postale bolj cenovno ugodne, kar je dvignilo povpra\xc5\xa1evanje in ponudbo._NEWLINE_Med letoma 1506 in 1570 je v Indiji sedela portugalska krona in s pomo\xc4\x8djo Casa da India zagotavljala uradni kraljevi monopol na ves uvoz in prodajo za\xc4\x8dimb. Ta trgovinski monopol je bil dobi\xc4\x8dkonosen in je okrepil kapital in posojilne sposobnosti portugalske dr\xc5\xbeave. Nadzor poti je omogo\xc4\x8dil Portugalcem ustanovitev \xc5\xa1tevilnih trgovskih mest, tovarn in utrdb vzdol\xc5\xbe celotne poti in jim omogo\xc4\x8dila precej raz\xc5\xa1iriti imperij. Poleg tega so nadzorovali trgovino, ne le z Indijo, ampak tudi z jugovzhodno Azijo, Kitajsko in Japonsko. V \xc4\x8dasu najve\xc4\x8dje mo\xc4\x8di je imela Portugalska popoln nadzor nad Indijskim oceanom._NEWLINE_Odkritje in razvoj ekonomsko ugodne morske poti je povzro\xc4\x8dilo nazadovanje trgovanja na starih kopenskih poteh v Aziji, kot so Svilna cesta ali pot kadila.\n_START_SECTION_\nZa\xc4\x8dimbna pot in evropska \xc5\xa1iritev\n_START_PARAGRAPH_\nLeta 1580 se je Portugalska zdru\xc5\xbeila v personalno unijo s \xc5\xa0panijo. V tistem \xc4\x8dasu so Nizozemci bojevali 80-letno vojno za neodvisnost proti \xc5\xa1panski kroni. Njihovi napadi so bili od poznega 16. stoletja tako usmerjeni tudi proti Portugalski. Postopoma so nizozemska trgovska podjetja osvojila najpomembnej\xc5\xa1e portugalske panoge v vzhodni Aziji, kot je Nizozemska vzhodnoindijska dru\xc5\xbeba in prinesla za\xc4\x8dimbno pot pod njihov nadzor. Njihova najpomembnej\xc5\xa1e kon\xc4\x8dne to\xc4\x8dke so bili Batavia (danes D\xc5\xbeakarta) in Antwerpen, kasneje Amsterdam._NEWLINE_Zaradi visokih pri\xc4\x8dakovanj o dobi\xc4\x8dku iz \xc4\x8dezmorske trgovine od za\xc4\x8detka 16. stoletja, so tudi druge evropske dr\xc5\xbeave, kot so Portugalska, \xc5\xa0panija, Anglija, Nizozemska in Francija, za\xc4\x8dele delovanje ali spodbujale odprave in kolonialne projekte. Tako je bil razvoj za\xc4\x8dimbne poti izhodi\xc5\xa1\xc4\x8de za evropsko \xc5\xa1iritev in kolonizacijo nadaljnjih podro\xc4\x8dij na Zemlji.'